駱胤樺

駱胤樺係香港女歌手，本身係商場嘅駐場歌手，2014年同佢細妹駱胤鳴合組SIS樂印姊妹，正式加入樂壇。

簡歷
駱胤樺香港出世，喺香港大學文學士音樂系同語言學系畢業，重有香港大學學位教師教育文憑。

駱胤樺大學時期熱衷無伴奏合唱，做過香港大學無伴奏合唱團Mosaic女高音，編曲，同音樂指導，亦曾經係香港大學明我以德合唱團成員之一，並參與過明我以德MV拍攝同擔當許冠傑《What a wonderful World》演唱會2014表演嘉賓。出道前，攞過《APM全港網絡好聲音》比賽第一名，之後喺APM商場做駐場歌手。

2014年佢同細妹駱胤鳴同環球狂熱簽約，組成SIS樂印姊妹，2014年1月10號推出第一首派台歌《有夢就很好了》，5月推出第二首派台歌《520》。

香港女歌手
胤樺